CELEX: 52006PC0209
Language: lt
Date: 2006-05-08
Title: Iš dalies pakeistas pasiūlymas Europos parlamento ir Tarybos reglamentas įsteigiantis Europos lyčių lygybės institutą (pateikta Komisijos pagal EB sutarties 250 straipsnio 2 dalį)

Svarbus teisinis pranešimas

|

52006PC0209

Iš dalies pakeistas pasiūlymas Europos Parlamento ir Tarybos reglamentas įsteigiantis Europos lyčių lygybės institutą (pateikta Komisijos pagal EB sutarties 250 straipsnio 2 dalį)  /* KOM/2006/0209 galutinis - COD 2005/0017 */  

	[pic] | EUROPOS BENDRIJŲ KOMISIJA |Briuselis, 8.5.2006KOM(2006) 209 galutinis2005/0017 (COD)Iš dalies pakeistas pasiūlymasEUROPOS PARLAMENTO IR TARYBOS REGLAMENTASįsteigiantis Europos lyčių lygybės institutą(pateikta Komisijos pagal EB sutarties 250 straipsnio 2 dalį)2005/0017 (COD)Iš dalies pakeistas pasiūlymasEUROPOS PARLAMENTO IR TARYBOS REGLAMENTASįsteigiantis Europos lyčių lygybės institutą (Tekstas svarbus EEE)1. PAGRINDINIAI FAKTAI1.1. 2000 m. Nicoje Europos Vadovų Taryba pripažino, kad siekiant skatinti lyčių lygybę, reikia kurti daugiau priemonių, skirtų didinti sąmoningumą ir keistis patirtimi, visų pirma įsteigti Europos lyčių lygybės institutą, ir ji Komisijos paprašė atlikti galimybių studiją. Šioje 2002 m. baigtoje studijoje vertinamas poreikis įsteigti tokį institutą ir jo tikslai bei administracinė sandara.1.2. Europos Parlamentas taip pat pritarė, kad nuo 2002 m. reikia įsteigti tokį institutą ir paprašė atlikti specialų tyrimą, baigtą 2004 m. birželio mėn.1.3. 2004 m. birželio 1–2 d. Užimtumo, socialinių reikalų, sveikatos ir vartotojų apsaugos taryba pritarė tokio instituto įsteigimui, remdamasi už lyčių lygybę atsakingų ministrų, 2004 m. gegužės mėn. susirinkusių Limerick mieste pirmininkaujant Airijai, darbais pabrėždama sandaros, kuria būtų sukuriama pridėtinė vertė ir išvengta bet kokio jau vykdomos veiklos dubliavimo, svarbą. Taip pat buvo paminėta būtinybė užtikrinti biudžeto neutralumą.1.4. 2004 m. birželio mėn. Europos Vadovų Taryba, atsižvelgdama į ankstesnes diskusijas ir pabrėždama Lisabonos tikslus lyčių lygybės srityje, pritarė, kad reikia steigti Europos lyčių lygybės institutą ir paprašė Komisijos pateikti pasiūlymą.1.5. 2005 m. kovo 8 d. Komisija pateikė reglamento, įsteigiančio Europos lyčių lygybės institutą, pasiūlymą[1]. Pasiūlymas dera su 2002 m. gruodžio mėn. komunikatu ir su 2005 m. tarpinstitucinio susitarimo dėl Europos reguliavimo agentūrų sistemos projektu[2].1.6. Siūlomas institutas yra sukurtas kaip techninės paramos priemonė valstybėms narėms ir Bendrijos institucijoms, visų pirma Komisijai, kad būtų daroma pažanga Bendrijos moterų ir vyrų lygybės politikos srityje. Taigi instituto uždavinys yra rinkti, analizuoti ir skleisti objektyvius, patikimus bei palyginamus duomenis Bendrijos lygiu, kurti tinkamas metodines priemones, visų pirma siekiant įtraukti lyčių perspektyvą į Bendrijos politikos kryptis, lengvinti keitimąsi gera patirtimi, susijusių subjektų dialogą bei žinių sklaidą ir, galiausiai, atkreipti Europos piliečių dėmesį į šią Bendrijos politikos kryptį.1.7. Siekiant užtikrinti instituto veiksmingumą ir atsižvelgiant į jo dydį bei techninį pobūdį, siūloma, kad valdymo institucija būtų Valdančioji taryba, sudaryta iš 15 narių (6 Tarybos, 6 Komisijos atstovai ir 3 socialinių partnerių ir Europos lygių veikiančių NVO atstovai be balsavimo teisės). Taip pat numatytas iš 25 visų valstybių narių kompetentingų institucijų atstovų ir 3 socialinių partnerių bei Europos lygiu veikiančių NVO atstovų sudarytas konsultacinis forumas kaip paramos direktoriui ir keitimosi informacija bei žiniomis priemonė.1.8. 2005 m. birželio mėn. Taryba patvirtino bendras gaires. Ji palankiai priėmė Komisijos pasiūlymą, bet nepritarė Valdančiosios tarybos sudėčiai. Taryba pasiūlė steigti plačios sudėties Valdančiąją tarybą, sudarytą į 31 nario (25 valstybių narių, 3 Komisijos ir 3 Europos lygių veikiančių NVO atstovai be balsavimo teisės), ir iš 6 narių sudarytą Vykdomąjį biurą. Kadangi Valdančiojoje taryboje būtų atstovaujamos visos valstybės narės, ji pasiūlė atsisakyti patariamojo forumo.1.9. 2005 m. rugsėjo 27 d. Ekonomikos ir socialinių reikalų komitetas pateikė nuomonę. Jis pritaria Komisijos pasiūlymui, įskaitant sumažintos sudėties Valdančiosios tarybos klausimą ir prašo, kad balsavimo teisė taip pat būtų suteikta socialinių partnerių ir Europos lygiu veikiančių NVO atstovams.1.10. 2006 m. kovo 14 d. per pirmąjį skaitymą Europos Parlamentas priėmė poziciją priimdamas 50 dalinių pakeitimų, grindžiamų Grüner–Sartori ataskaita, parengta parlamentinės komisijos „Moterų teisės ir lyčių lygybė“ vardu.2. DALINIų PAKEITIMų ANALIZėVisų pirma yra tokios dalinių pakeitimų kategorijos:– teksto aiškumą padidinantys daliniai pakeitimai : Komisija gali juos priimti tokius, kokie pateikti (Nr. 2, 3, 6, 59/74, 13, 15, 18, 28, 29, 35, 36, 38, 39, 45 ir 53) arba nežymiai pertvarkytus (daliniai pakeitimai Nr. 7, 8, 10 ir 40);– Instituto uždavinius ir jo darbo metodus patikslinantys ir (arba) sustiprinantys daliniai pakeitimai : už daug dalinių pakeitimų buvo balsuojama „Moterų teisių ir lyčių lygybės“ komisijoje siekiant sustiprinti instituto uždavinius; šie daliniai pakeitimai buvo sušvelninti plenariniame posėdyje. Aiški Europos Parlamento pozicija dėl instituto techninio pobūdžio suteikia galimybę Komisijai pritarti šiems daliniams pakeitimams tokiems, kokie pateikti (Nr. 60/76 , 61rev/77, 17, 62/78, 64/80, 65/81, 42, 48, 67/83 ir 68/84), pritarti iš dalies arba pertvarkytus (Nr. 4, 5, 20, 24, 25, 26 ir 63/79). Komisijos priimti daliniai pakeitimai iš esmės turėtų būti priimtini ir Tarybai. Komisija negali pritarti daliniam pakeitimui Nr. 30, atsižvelgdama į būtinybę užtikrinti, kad būtų išvengta veiklos dubliavimo;– su horizontaliaisiais klausimais susiję daliniai pakeitimai: visų pirma kalbama apie direktoriaus rinkimo tvarką, jo darbo sutarties pratęsimą arba instituto vertinimo tvarką, ir pan. Komisija negali pritarti šiems daliniams pakeitimams (Nr. 46, 47, 51, 54) nes reikia išlaikyti visoms agentūroms taikomą darnią tvarką. Taryba neiškėlė klausimų dėl šių nuostatų. Komisija pritaria pateiktiems daliniams pakeitimams Nr. 41 (Valdančiosios tarybos pirmininko ir pirmininko pavaduotojo įgaliojimai) ir Nr. 55 (patikslinimas dėl instituto įsteigimo laikotarpio).Valdančiosios tarybos sudėties klausimu EP pritarė sumažintos sudėties Valdančiajai tarybai, tačiau be Tarybos ir Komisijos pariteto, kuri būtų sudaryta iš 13 narių (9 Tarybos, 1 Komisijos ir 3 socialinių partnerių bei Europos lygiu veikiančių NVO atstovų be balsavimo teisės; 9 Tarybos nariai turėtų būti skiriami remiantis po konsultacijų su EP Komisijos pasiūlytu sąrašu)[3]. Komisija pritaria šiai EP pozicijai (dalinis pakeitimas Nr. 66/82) su sąlyga, kad tais labai retais atvejais, kai Komisijai tenka atsakomybė (darbo programos ir biudžeto priėmimas), Komisijos atstovo balsas būtų prilyginamas 9 Tarybos atstovų balsams tam, kad būtų išlaikyta dviejų institucijų pusiausvyra.– nors ir konstruktyvūs, bet į reglamentą neįtraukti daliniai pakeitimai , tačiau įtraukti į instituto darbo tvarkos taisykles (Nr. 31) arba priklausantys Vykdančiosios tarybos kompetencijai (Nr. 32 ir 52), arba įtraukti į kitus dalinius pakeitimus (Nr. 23), kuriems buvo nepritarta ;– su teisės aktų leidyba susiję daliniai pakeitimai: Komisija pritaria daliniam pakeitimui Nr. 9, kuris suteikia daugiau teisinio aiškumo, bet ji nepritaria daliniam pakeitimui Nr. 1, kuriuo siekiama į pasiūlymo konkrečius teisinius pagrindus įtraukti straipsnį, kuris nėra konkretus pagrindas (3 straipsnio 2 dalis).2.1. Komisijos priimti daliniai pakeitimai2.1.1. Dalinis pakeitimas Nr. 2Šiuo daliniu pakeitimu 7 konstatuojamojoje dalyje pridedami du aspektai („tinklų sukūrimas“ ir „lyčių aspekto matomumas“), nes jie sudaro Komisijos galimybių studijos dalį. Jis yra priimtinas, nes iš tikro šie elementai studijoje buvo pabrėžti.2.1.2. Dalinis pakeitimas Nr. 3Šis dalinis pakeitimas sudarytas iš dviejų mažų 10 konstatuojamosios dalies (susijusios su instituto uždaviniais) papildymų, kuriais padidinamas teksto aiškumas, bei pakeičiamas žodis „rinkti“ į žodį „dokumentuoti“ informaciją ir duomenis, kad būtų aišku, jog institutas daugiau užsiims surinktos informacijos ir duomenų analize, ir tai jam suteiks akivaizdžios pridėtinės vertės. Šis dalinis pakeitimas yra priimtinas, kadangi institutas turės ieškoti informacijos, kad galėtų ją analizuoti.2.1.3. Dalinis pakeitimas Nr. 6Šiuo daliniu pakeitimu 11 konstatuojamojoje dalyje pridedama išsami nuoroda į instituto bendradarbiavimą su nacionalinėmis ir Bendrijos statistikos tarnybomis. Jis yra priimtinas, kadangi jame atsispindi tai, kas nustatyta 4 straipsnyje.2.1.4. Dalinis pakeitimas Nr. 9Šiuo daliniu pakeitimu 13 konstatuojamojoje dalyje patikslinama nuoroda į EB steigimo sutarties 3 straipsnį pridedant 2 dalį. Jis yra priimtinas, kadangi taip patikslinamas dokumentas.2.1.5. Dalinis pakeitimas Nr. 59/74Šiuo daliniu pakeitimu nustatomas 1 straipsnio pavadinimas: „Instituto įsteigimas“, nes pavadinimus turi ir kiti straipsniai. Šis pavadinimas taip pat yra nustatytas Tarybos pateiktame tekste ir yra priimtinas.2.1.6. Dalinis pakeitimas Nr. 132 straipsnio (Tikslai) dalinis pakeitimas yra redakcinio pobūdžio; priimtinas.2.1.7. Dalinis pakeitimas Nr. 60/76Šis dalinis pakeitimas yra susijęs su 3 straipsnio 1 dalies a punktu (Instituto užduotys) ir jį sudaro 4 maži pakeitimai:– išbraukiami žodžiai „renka, įrašo“, kad būtų pabrėžiama būtent analizė, o ne rinkimas – kitų institucijų, visų pirma, EUROSTATO, darbas: priimtinas, kadangi norint analizuoti informaciją, reikia visų pirma ją surinkti, net jei žodis „renka“ išbraukiamas siekiant pabrėžti informacijos analizę; be to, dokumentavimas išsamiai išdėstytas 10 konstatuojamojoje dalyje; žr. 3 dalinį pakeitimą;– pridėti žodžių junginį „pažangiausia patirtis“; priimtinas; daliniu pakeitimu padidinamas užduočių aiškumas;– į organizacijų, su kuriomis institutas turi bendradarbiauti, sąrašą įtraukiami socialiniai partneriai: priimtinas, dera su 4 straipsniu.– kaip instituto užduotis pridedama užduotis atkreipti dėmesį į sektorius, kuriuos reikia nuodugniau ištirti, ir siūlyti iniciatyvas dėl spragų užpildymo: priimtinas, nes daliniu pakeitimu patikslinamos instituto užduotys.2.1.8. Dalinis pakeitimas Nr. 153 straipsnio 1 dalies b punkto daliniu pakeitimu siekiama sustiprinti bendradarbiavimą su EUROSTATU ir nacionalinėmis statistikos įstaigomis. Priimtinas, užduotims suteikiama daugiau tikslumo ir aiškumo.2.1.9. Dalinis pakeitimas Nr. 61rev/71Šiuo 3 straipsnio 1 dalies c punkto daliniu pakeitimu daromi trys papildymai:– metodinių priemonių platinimas ir jų naudojimo skatinimas;– metodinėmis priemonėmis padedama be tik Bendrijos politikos sritims, bet ir nuo jų priklausančioms nacionalinėms politikos kryptims;– remiama lyčių aspekto integracija visose Bendrijos institucijose ir įstaigose.Jis yra priimtinas, kadangi taip patikslinamos ir (arba) sustiprinamos užduotys.2.1.10. Dalinis pakeitimas Nr. 17Šiuo daliniu pakeitimu įvedamas 3 straipsnio 1 dalies naujas da punktas ir juo reglamente išsamiai išdėstomas instituto tinklo kūrimas įtraukiant visus suijusius subjektus, kad būtų optimizuojamas šaltinių naudojimas, skatinamas keitimasis informacija ir pan. Jis yra priimtinas, Komisijos pasiūlyme jau numatytas reikalingas biudžetas sukurti telematinį tinklą, kadangi jį turi visos agentūros. Taryba taip pat yra atvira telematinio tinklo kūrimui.2.1.11. Dalinis pakeitimas Nr. 18Šiuo 3 straipsnio 1 dalies e punkto (instituto metinės veiklos ataskaitos skelbimas) daliniu pakeitimu numatoma šią užduotį perkelti į atskirą dalį. Priimtinas, kadangi aiškiau išdėstomos užduotys. Toks pat perkėlimas ir Tarybos tekste.2.1.12. Dalinis pakeitimas Nr. 62/78Šiuo 3 straipsnio 1 dalies f punkto daliniu pakeitimu labiau patikslinami susitikimų su mokslininkais tikslai. Jis yra priimtinas, taip pat dera su Tarybos tekstu.2.1.13. Dalinis pakeitimas Nr. 64/80Šiuo daliniu pakeitimu įterpiamas 3 straipsnio 1 dalies naujas ga punktas, kuriame kaip viena instituto užduočių numatomas bendradarbiavimas ir dialogo su susijusiomis organizacijomis vystymas, jau numatytas 8 straipsnyje, kad būtų skiriama daugiau dėmesio šiam instituto vaidmeniui. Priimtinas.2.1.14. Dalinis pakeitimas Nr. 65/81Šiuo daliniu pakeitimu įterpiamas 3 straipsnio 1 dalies naujas hd punktas, kuriame nustatoma, kad institutas Bendrijos institucijoms teikia informaciją apie lyčių lygybę stojančiose šalyse ir šalyse kandidatėse. Priimtinas, nes juo patikslinama svarbi užduotis: institutas tikrai turės padėti rinkti informaciją, kuri sudarys galimybę Komisijai rengti ataskaitas apie padėtį šiose šalyse.2.1.15. Dalinis pakeitimas Nr. 28Šiuo daliniu pakeitimu įterpiamas 3 straipsnio 1 dalies naujas he punktas, kuriame nustatoma, kad institutas skelbia pažangiosios patirties pavyzdžius. Priimtinas, kadangi patikslina užduotis, bet reikia jį įterpti į 3 straipsnio 1 dalies a punktą, laikantis Tarybos teksto.2.1.16. Dalinis pakeitimas Nr. 29Šiuo daliniu pakeitimu įterpiamas 3 straipsnio 1 dalies naujas a punktas, kuriame numatoma atskira dalimi perkelti užduotį dėl instituto metinės veiklos ataskaitos skelbimo. Priimtinas, šios užduoties perkėlimas pagerina teksto išdėstymą (žr. dalinį pakeitimą Nr. 18); jis dera su Tarybos tekstu.2.1.17. Dalinis pakeitimas Nr. 35Šiuo 7 straipsnio 4 dalies (Galimybė naudotis dokumentais) daliniu pakeitimu trumpiau išdėstomas tekstas darant nuorodą į Reglamentą Nr. 45/2001. Priimtinas, išdėstymas glaustesnis, dera su Tarybos tekstu.2.1.18. Dalinis pakeitimas Nr. 36Šiuo 8 straipsnio 1 dalies (Bendradarbiavimas su nacionalinėmis, Bendrijos ir tarptautinėmis organizacijomis) daliniu pakeitimu aiškiai įtraukiamas bendradarbiavimas su ekspertais ir universitetais. Priimtinas, ne taip patikslinama mintis.2.1.19. Dalinis pakeitimas Nr. 38Šiuo 10 straipsnio 1 dalies pakeitimu pridedamas poreikis atlikti Valdančiosios tarybos narių tarpdisciplininį žinių tikrinimą. Jis yra priimtinas, kadangi tekstas tampa aiškesnis.2.1.20. Dalinis pakeitimas Nr. 39Šiuo 10 straipsnio 2 dalies 2 pastraipos daliniu pakeitimu nustatoma, jog visos trys institucijos užtikrina, kad vyrai ir moterys būtų vienodai atstovaujami ir kad vyrai ir moterys turėtų ne mažiau kaip 40 % vietų Valdančiojoje taryboje. Priimtinas, jis yra artimesnis Tarybos tekstui, kuriuo reikalaujama, kad būtų išlaikyta vyrų ir moterų pusiausvyra (vietoje Komisijos pasiūlytos lygių dalių proporcijos).2.1.21. Dalinis pakeitimas Nr. 41Šiuo 10 straipsnio 3 dalies (Valdančiosios tarybos įgaliojimų trukmė) daliniu pakeitimu įvedamas dvejų su puse metų trukmės pirmininko ir pirmininko pavaduotojo įgaliojimų laikotarpis vietoje vienerių metų. Priimtinas, dera su Tarybos tekstu.2.1.22. Dalinis pakeitimas Nr. 42Šiuo 10 straipsnio 5 dalies b punkto daliniu pakeitimu nustatoma, kad instituto metinė ataskaita skelbiama jo interneto tinklalapyje. Priimtina, padidinamas skaidrumas.2.1.23. Dalinis pakeitimas Nr. 45Šiuo 10 straipsnio 11 dalies daliniu pakeitimu paaiškinama, kad kitų agentūrų direktorių dalyvavimas Valdančiosios tarybos posėdžiuose padeda derinti atitinkamas darbo programas dėl lyčių aspekto integracijos ( angl. – gender mainstreaming ). Priimtinas, aiškesnė agentūrų bendradarbiavimo priežastis.2.1.24. Dalinis pakeitimas Nr. 48Šiuo 11 straipsnio 4 dalies daliniu pakeitimu nustatoma, kad direktorius bet kuriuo metu gali būti iškviestas į Tarybą arba EP atsakyti į bet kokį su instituto veikla susijusį klausimą. Jis yra priimtinas: agentūrų direktoriai reguliariai pristato savo darbo programas, ataskaitas ir pan. kompetentingoms parlamento komisijoms; kadangi sumažintos sudėties Valdančiojoje taryboje nebus atstovaujamos visos valstybės narės, tokią galimybę svarbu suteikti ir Tarybai.2.1.25. Dalinis pakeitimas Nr. 67/83Šiuo 12 straipsnio 1 dalies (Patariamasis forumas) daliniu pakeitimu apribojamas forumo dalyvių skaičius valstybių narių atstovais panaikinant 3 NVO ir socialinių partnerių Europos lygiu dalyvavimą, kadangi jie yra nariai be balsavimo teisės Valdančiojoje taryboje.Komisija, remdamasi daliniu pakeitimu Nr. 66/82 dėl sumažintos sudėties Valdančiosios tarybos, pritaria, kad patariamajame forume dalyvautų tik valstybių narių atstovai ir mano, kad pakaks to, kad 3 suinteresuotosios šalys dalyvaus tik Valdančiojoje taryboje.2.1.26. Dalinis pakeitimas Nr. 68/84Šiuo 12 straipsnio 4 dalies daliniu pakeitimu nustatoma, kad forumas padės direktoriui rengti instituto metinės ir vidutinės trukmės laikotarpio veiklos programas. Jis yra priimtinas; kadangi sumažintos sudėties Valdančiojoje taryboje nebus atstovaujamos visos valstybės narės, svarbu sustiprinti iš visų valstybių narių atstovų sudaryto patariamojo forumo vaidmenį.2.1.27. Dalinis pakeitimas Nr. 53Šiuo 20 straipsnio (Vertinimas) daliniu pakeitimu patikslinama, kad instituto vertinimas taip pat apims ne tik užduočių išplėtimo, bet ir jų dalinių pakeitimų finansinius padarinius. Priimtinas, suteikiama daugiau aiškumo, dera su Tarybos tekstu.2.1.28. Dalinis pakeitimas Nr. 35Šiuo 23 straipsnio daliniu pakeitimu (Instituto veiklos pradžia) patikslinama, kad institutas turi pradėti veiklą kaip galima greičiau per nustatytą dvylikos mėnesių laikotarpį. Priimtinas, sustiprinamas tekstas.2.2. Daliniai pakeitimai, kuriuos Komisija gali priimti su nežymiais pertvarkymais2.2.1. Dalinis pakeitimas Nr. 4Šiuo daliniu pakeitimu įvedama nauja 10a konstatuojamoji dalis dėl darnaus sambūvio ir subalansuoto vyrų ir moterų dalyvavimo visuomenėje bei instituto vaidmens užtikrinant šį subalansuotą dalyvavimą. Priimtinas, pakeitus žodžių junginį „užtikrinti, kad šis tikslas būtų pasiektas“ žodžių junginiu „ institutas turėtų prisidėti... “.2.2.2. Dalinis pakeitimas Nr. 5Šiuo daliniu pakeitimu įvedama nauja 10b konstatuojamoji dalis, dėl svarbos institutui akcentuoti moterų pasiekimus visose visuomenės gyvenimo srityse ir sukurti teigiamą pavyzdį, kuriuo kitos moterys būtų skatinamos elgtis taip pat. Priimtinas, pertvarkius tekstą ir įtraukus svarbą akcentuoti ir vyrams skirtus pavyzdinius vaidmenis: taigi reikia pakeisti žodžių junginį „siekiant parodyti moterims teigiamą sektiną pavyzdį, svarbu akcentuoti moterų, pasirinkusių įvarius gyvenimo kelius, pasiekimus“ žodžių junginiu „ siekiant parodyti kitiems vyrams ir moterims teigiamą sektiną pavyzdį, svarbu akcentuoti teigiamus lyčių vaidmenis Europos visuomenėje įvairiuose gyvenimo keliuose... “. Taip pat žr. dalinį pakeitimą Nr. 63/79.2.2.3. Dalinis pakeitimas Nr. 7Šiuo 12 konstatuojamosios dalies daliniu pakeitimu dėl instituto darbo metodų sakinio dalis „išvengtų funkcijų dubliavimo“ keičiama žodžių junginiu „ užtikrintų kuo geresnį išteklių naudojimą “. Priimtinas, bet tik kaip papildymas. Veiklos dubliavimo vengimas yra svarbus aspektas ir turi būti paminėtas; būtent tam ir nustatytos konkrečios priemonės darbo metoduose. Taip pat žr. dalinį pakeitimą Nr. 30, kuris yra nepriimtinas.2.2.4. Dalinis pakeitimas Nr. 8Šiuo daliniu pakeitimu pridedama nauja 12a konstatuojamoji dalis, kurioje išdėstomas 8 straipsnio 1 dalies turinys (taip pat ir 3 straipsnio 1 dalies gb punkto turinys priėmus dalinį pakeitimą Nr. 64/80) dėl instituto bendradarbiavimo su įvairiais pagrindiniais subjektais. Priimtinas, į šių organizacijų sąrašą įtraukus „ socialinius partnerius ir tyrimų centrus “, kad geriau būtų atspindėtas 8 straipsnis.2.2.5. Dalinis pakeitimas Nr. 10Šiuo 19 konstatuojamosios dalies (Subsidiarumas) daliniu pakeitimu panaikinama nuoroda į pagrindinius tikslus, nes ji laikoma šiek tiek ribojančia. Iš tikrųjų Komisija akcentavo kai kuriuos tikslus subsidiarumo klausimo atžvilgiu, kad įrodytų Bendrijos lygmens priemonės poreikį (Bendrijos lygiu pateikiami palyginami ir patikimi duomenys). Vietoje to, kad būtų išbraukiami šioje konstatuojamojoje dalyje išvardyti tikslai (tai apsunkintų jos turinio supratimą, kadangi šia konstatuojamąja dalimi grindžiamas poreikis Bendrijos lygiu įsteigti institutą jo tikslų atžvilgiu), ją reikia papildyti taip: „... būtent Europos lygiu teikti ... informacijos ..., kurti metodines priemones, skatinti susijusių subjektų dialogą ir pan., kad padėtų institucijoms...“. Šitaip sutvarkius tekstą, dalinis pakeitimas yra priimtinas.2.2.6. Dalinis pakeitimas Nr. 20Šiuo 3 straipsnio 1 dalies g punkto daliniu pakeitimu aiškiau apibūdinamos užduotys, ir jis yra priimtinas išskyrus įterptą žodžių junginį „ir skatina“, kadangi institutas turės biudžetą savo seminarams ir konferencijoms organizuoti, o ne finansiškai remti kitų įstaigų organizuojamas konferencijas.2.2.7. Dalinis pakeitimas Nr. 63/79Šiuo 3 straipsnio 1 dalies daliniu pakeitimu įterpiamas naujas ga punktas, kuriuo akcentuojamas instituto vaidmuo skleidžiant teigiamą nuomonę ir skelbiant apie moterų vaidmenį šiuolaikinėje visuomenėje. Jis yra priimtinas įvedus du pakeitimus: a) įtraukiant labai svarbų vyrų vaidmenį skatinant realią vyrų ir moterų lygybę; taigi reikia žodžių junginį „moterų pasiekimus“ pakeisti žodžių junginiu „ teigiamą lyčių vaidmenį Europos visuomenėje“ (t. p. žr. dalinį pakeitimą Nr. 5), ir b) išbraukiant „siūlo politikos kryptis“, nes instituto veikla turi apsiriboti „ teikti išvadas ir iniciatyvas...“ , atsižvelgiant į jo vaidmenį teikti techninę paramą priimantiesiems politinius sprendimus.2.2.8. Dalinis pakeitimas Nr. 24Šiuo 3 straipsnio 1 dalies daliniu pakeitimu įvedamas naujas ha punktas, kuriuo patikslinama instituto užduotis teikti visuomeninėms ir privačioms organizacijoms žinias apie lyčių aspekto integraciją ( angl. – gender mainstreaming ). Priimtinas padarius pakeitimus, kad būtų aiškiau, jog institutas negalės atsakyti į paramos prašymus pagal visuomeninių ir privačiųjų organizacijų užsakymą, o veikiau jis skleis turimas žinias: vietoje žodžio „teikti“ reikėtų rašyti „ sudaryti galimybę visuomeninėms ir privačioms organizacijoms pasinaudoti turimomis žiniomis apie lyčių aspekto integraciją“.2.2.9. Dalinis pakeitimas Nr. 25Šiuo 3 straipsnio 1 dalies daliniu pakeitimu įvedamas naujas hb punktas, kuriuo patikslinama instituto užduotis teikti rekomendacijas ir gaires Bendrijos institucijoms, kad jos galėtų veiksmingai integruoti lyčių aspektą į teisės aktus. Šis dalinis pakeitimas gali būti priimtas tik jį pertvarkius ir 3 straipsnio 1 dalies g punkto (dėl konferencijų, seminarų ir pan. organizavimo) pabaigoje įterpus tokius žodžius: „ bei pateikia išvadas ir rekomendacijas Bendrijos institucijoms “.2.2.10. Dalinis pakeitimas Nr. 26Šiuo 3 straipsnio 1 dalies daliniu pakeitimu įterpiamas naujas hc punktas dėl dialogo, kurį institutas turėtų vystyti tarptautiniu lygiu su organizacijomis, atsakingomis už lyčių lygybės skatinimą. Šis bendradarbiavimas yra nustatytas 8 straipsnio 1 dalyje, tačiau Europos Parlamentas pageidauja jam suteikti daugiau svorio jį įtraukdamas ir į užduotis. Bendradarbiavimas su organizacijomis tarptautiniu lygiu yra svarbus, tačiau jis neturi tapti nepamatuotu atsižvelgiant į instituto biudžetą pirmuoju jo darbo pradžios etapu. Šiomis aplinkybėmis dalinis pakeitimas yra priimtinas pertvarkius tekstą siekiant palengvinti užduotį ir suderinti ją su kitomis agentūromis: pakeisti tekstą tokia formuluote remiantis Europos saugos ir sveikatos darbe agentūros pavyzdžiu: „ suteikti galimybę trečiosioms šalims ir tarptautinėms organizacijoms naudotis informacija lyčių lygybės klausimais, rinkti tokią informaciją tose šalyse ir tarptautinėse organizacijose “.2.2.11. Dalinis pakeitimas Nr. 66/82Šiuo 10 straipsnio 1 dalies (Valdančiosios tarybos sudėtis) daliniu pateikimu grįžtama prie Komisijos pozicijos dėl sumažintos sudėties Valdančiosios tarybos, kurią sudaro dar mažesnis narių skaičius – 13 narių (9 Tarybos nariai, išrinkti pagal Komisijos pateiktą sąrašą po konsultacijų su EP, 1 Komisijos narys ir 3 socialinių partnerių ir NVO atstovai be balsavimo teisės)[4]. Ši Europos Parlamento pozicija dera su jo 2005 m. gruodžio 1 d. rezoliucija dėl tarpinstitucinio susitarimo dėl būsimų Europos reguliavimo agentūrų sistemos projekto.Komisija pritaria sumažintos sudėties Valdančiosios tarybos idėjai ir pritaria šiai Europos parlamento pozicijai net be Tarybos ir Komisijos atstovų skaičiaus pariteto su sąlyga, kad bus išlaikyta dviejų institucijų pusiausvyra tais atvejais, kai bus svarstomi klausimai, už kuriuos atsakinga Komisija (tie atvejai yra darbo programos ir biudžeto priėmimas). Šiuo tikslu Komisija siūlo 10 straipsnio 7 dalyje (Valdančiosios tarybos sprendimų priėmimo būdai) pridėti tokią nuostatą: „ Tuo atveju, kai sprendimai yra susiję su 10 straipsnio 5 dalies a ir d punktais, Komisijos atstovo balsas yra lygus visų Tarybos paskirtų narių balsų sumai“. Su tokiu papildymu dalinis pakeitimas yra priimtinas ir siūloma, kad šalia jo būtų tokia konstatuojamoji dalis:„ Siekiant užtikrinti instituto veiksmingumą ir atsižvelgiant į jo dydį bei techninį pobūdį, jį valdo sumažintos sudėties Valdančioji taryba, sudaryta iš 9 Tarybos atstovų ir vieno Komisijos atstovo bei 3 suinteresuotųjų šalių atstovų be balsavimo teisės. Turi būti išlaikyta dviejų institucijų – Tarybos ir Komisijos – pusiausvyra tais atvejais, kurie susiję su Komisijos atsakomybe (visų pirma priimant darbo programą ir biudžetą)“.Europos Parlamento siūloma Valdančiosios tarybos sudėtis suteikia galimybę, trijų įgaliojimų laikotarpiu taikant rotacijos sistemą, visų valstybių narių atstovams būti Valdančiosios tarybos nariais (9 x 3 = 27), taip užtikrinant būtiną geografinę pusiausvyrą. Todėl Komisija siūlo į dalinį pakeitimą Nr. 66/82 įtraukti tokį papildymą: „1. Taryba .... Remiantis valstybių narių pasiūlymais ir laikantis rotacijos sistemos pagal pirmininkavimo tvarką, Komisijos sudarytas sąrašas yra perduodamas...“.Šiai nuostatai paremti siūloma tokia konstatuojamoji dalis:„Siekiant užtikrinti būtiną valstybių narių geografinę pusiausvyrą, Tarybos atstovai bus skiriami kiekvienam įgaliojimų laikotarpiui rotacijos principu pagal pirmininkavimo Tarybai tvarką“.Galiausiai Komisija siūlo sutrumpinti Valdančiosios tarybos narių įgaliojimų trukmę nuo penkerių iki trejų metų, kad valstybių narių rotacija minėtojoje taryboje vyktų pagrįstu laiku. Todėl 10 straipsnio 2 dalies ketvirtoji pastraipa iš dalies keičiama taip: „Įgaliojimų trukmė yra treji metai ir negali būti pratęsiama“.2.2.12. Dalinis pakeitimas Nr. 40Šiuo 10 straipsnio 2 dalies 5 pastraipos daliniu pakeitimu papildoma, kad Valdančiosios tarybos narių sąrašas skelbiamas ne tik instituto, bet ir visuose susijusiuose interneto tinklalapiuose. Priimtinas su nežymiu pakeitimu (vietoje žodžių junginio „visuose susijusiuose interneto tinklalapiuose“ turėtų būti žodžių junginys „ kituose susijusiuose interneto tinklalapiuose “).2.3. Daliniai pakeitimai, kuriems Komisija negali pritarti2.3.1. Dalinis pakeitimas Nr. 1Šiuo daliniu pakeitimu siekiama į pasiūlymo teisinį pagrindą įtraukti EB steigimo sutarties 3 straipsnio 2 dalį, kuria įtvirtinamas principas atsižvelgti į lyčių aspektą visose Bendrijos politikos kryptyse. Šiam daliam pakeitimui negali būti pritarta, kadangi steigiant institutą – konkrečią lyčių lygybės politikos krypties įgyvendinimo priemonę – galima remtis tik tos politikos krypties konkretų teisinį pagrindą sudarančiomis Sutarties nuostatomis. Be to, 3 straipsnio 2 dalis ir jos tikslas paminėti 2 konstatuojamojoje dalyje.2.3.2. Dalinis pakeitimas Nr. 23Šiuo 3 straipsnio 1 dalies h punkto daliniu pakeitimu nustatoma išsami nuoroda į socialinių partnerių paramą instituto dokumentacijos centrui. Jis tampa nebereikalingas, nes priimtu daliniu pakeitimu Nr. 64/80 daroma išsami nuoroda į instituto bendradarbiavimą su socialiniais partneriais.2.3.3. Dalinis pakeitimas Nr. 30Šiuo 4 straipsnio 3 dalies (Veiklos sritys ir darbo metodai) daliniu pakeitimu siekiama išbraukti žodžių junginį „vengti funkcijų dubliavimo“ ir palikti tik antrąją sakinio dalį: „garantuoti geriausią įmanomą išteklių panaudojimą“. Vengti funkcijų dubliavimo yra svarbus aspektas ir būtent tam nustatytos konkrečios priemonės darbo metoduose. Šiam daliniam pakeitimui nepritariama. Taip pat žr. dalinį pakeitimą Nr. 7 (priimtas papildžius).2.3.4. Dalinis pakeitimas Nr. 31Šiuo 4 straipsnio 5 dalies daliniu pakeitimu įterpiamas naujas 1a punktas, kuriame nustatoma, kad instituto metinėje ataskaitoje turi būti pateikta visa informacija apie instituto sutartinius santykius, pavestas užduotis ir susijusias įstaigas. Jis nepriimtinas, nes reglamente nebūtina pabrėžti, kad ši informacija bus įtraukta į metinę ataskaitą. Tai nustatyta instituto darbo tvarkos taisyklėse.2.3.5. Dalinis pakeitimas Nr. 32Šiuo 4 straipsnio daliniu pakeitimu įterpiamas naujas a punktas, kuriame išsamiai nustatoma instituto virtualaus tinklo kūrimo tvarka (tokio tinklo kūrimas nustatytas daliniu pakeitimu Nr. 17, kuris priimtas be pakeitimų). Reglamente nebūtina nustatyti šią tvarką. Reikia palikti Valdančiajai tarybai nuspręsti, kaip ji kurs šį instituto tinklą.2.3.6. Dalinis pakeitimas Nr. 46Šiuo 11 straipsnio 1 dalies (Direktoriaus skyrimas) daliniu pakeitimu numatomi du papildymai:a) įtraukiama išsami tvarka, pagal kurią Komisija sudaro kandidatų sąrašą (atviras konkursas, ESOL ir kituose leidiniuose paskelbus kvietimą teikti paraiškas), kuri yra nereikalinga, kadangi siūloma tvarka iš tikrųjų yra ta, kuri horizontaliai taikoma visoms agentūroms.b) EP išklauso visus kandidatus iš Komisijos pasiūlyto „trumpojo sąrašo“, o ne vien tik Valdančiosios tarybos pasiūlytą kandidatą. Šiam daliniam pakeitimui nepritariama: Komisija mano, kad visų kandidatų iš „trumpojo sąrašo“ išklausymas apsunkintų visą procedūrą ir net galėtų sukelti konfliktines situacijas (tuo atveju, kai Valdančiosios tarybos, už paskyrimą atsakingos institucijos, pasirinktas kandidatas būtų ne tas, kurį siūlo EP). Pagal Komisijos siūlomą direktoriaus skyrimo tvarką numatoma, kad į EP klausimus atsako jau atrinktas kandidatas prieš oficialų paskyrimą. Tokios praktikos laikomasi ir ji įtraukta į tarpinstitucinio susitarimo projektą. Be to, tai horizontaliojo pobūdžio klausimas, aktualus įvairioms veikiančioms agentūroms, kurių reglamentų daliniai pakeitimai šiuo metu svarstomi Taryboje ir EP, todėl turi būti priimtas vienas darnus metodas.2.3.7. Dalinis pakeitimas Nr. 47Šiuo 11 straipsnio 2 dalies (Direktoriaus įgaliojimų pratęsimas) daliniu pakeitimu nustatoma, kad Komisija neteikia pasiūlymo ir viena nevertina direktoriaus veiklos, o kad ši atsakomybė taip pat tenka Europos Parlamentui ir Valdančiajai tarybai. Šiam daliniam pakeitimui nepritariama: dėl pareigas einančio direktoriaus įgaliojimų pratęsimo turi spręsti už paskyrimą atsakinga institucija (Valdančioji taryba), remdamasi vertinimo rezultatais, nes skirdama direktorių ji gali atmesti visus kandidatus iš „trumpojo sąrašo“. Kaip ir sudarant „trumpąjį sąrašą“, vertinimą turi atlikti įstaiga, nepriklausanti nuo už paskyrimą atsakingos institucijos, kad būtų išsaugotas objektyvumas. Komisija turi patikrintų ir pripažintų žinių bei patirties, todėl ji atliks vertinimą, taikomą aukštas pareigas užimantiems pareigūnams. Komisijos siūloma nuostata yra horizontaliojo pobūdžio ir turėtų būti išlaikyta siekiant išlaikyti darnumą.2.3.8. Dalinis pakeitimas Nr. 51Šiuo 12 straipsnio 8 dalies (Patariamasis forumas) daliniu pakeitimu nustatoma, kad direktorius gali į posėdžius kviesti ekspertus taip pat ir gavęs forumo narių pasiūlymą. Į reglamentą nebūtina įtraukti šios nuostatos; ši nuostata turėtų būti įtraukta į instituto darbo tvarkos taisykles.2.3.9. Dalinis pakeitimas Nr. 52Šiuo 19 straipsnio 1 dalies (Trečiųjų šalių dalyvavimas) daliniu pakeitimu pateikiami instituto ir trečiųjų šalių bendradarbiavimo sričių pavyzdžiai. Į reglamentą nebūtina įtraukti šios nuostatos; ši nuostata turėtų būti įtraukta į instituto darbo tvarkos taisykles.2.3.10. Dalinis pakeitimas Nr. 54Šiuo 21 straipsnio (Persvarstymo išlyga) daliniu pakeitimu nustatoma, kad jei Komisija, atlikusi vertinimą, mano, jog institutas nebereikalingas, ji gali pasiūlyti jį panaikinti. Šiam daliniam pakeitimui nepritariama dėl darnumo; reikia laikytis visoms agentūroms nustatytos bendros formuluotės.3. IšVADOSKomisija pritaria šiems daliniams pakeitimams: Nr. 2, 3, 6, 9, 59/74, 13, 60/76, 15, 61/77, 17, 18, 62/78, 64/80, 65/81, 28, 29, 35, 36, 38, 39, 41, 42, 45, 48, 67/83, 68/84, 53 ir 55. Komisija pritaria šiems daliniams pakeitimams šiek tiek juos pertvarkiusi: Nr. 4, 5, 7, 8, 10, 20, 63/79, 24, 25, 26, 66/82 ir 40. Ji negali pritarti šiems daliniams pakeitimams: Nr. 1, 23, 30, 31, 32, 46, 47, 51, 52 ir 54.Remiantis EB steigimo sutarties 250 straipsnio 2 dalimi, Komisija iš dalies keičia savo pasiūlymą, kaip nurodyta pirmiau.[1] COM(2005) 81 galutinis[2] COM(2002) 718 galutinis ir COM(2005) 59 galutinis[3] Ši galimybė pasiūlyta remiantis 2002 m. įsteigtos Maisto saugos agentūros pavyzdžiu. Tai vienintelė agentūra, turinti sumažintos sudėties Valdančiąją tarybą, sudarytą iš 18 narių (14 Tarybos, 1 Komisijos ir 3 suinteresuotųjų šalių atstovai be balsavimo teisės).[4] Ši galimybė pasiūlyta remiantis 2002 m. įsteigtos Maisto saugos agentūros pavyzdžiu. Ji turi sumažintos sudėties Valdančiąją tarybą, sudarytą iš 18 narių (14 Tarybos, 1 Komisijos ir 3 suinteresuotųjų šalių atstovai be balsavimo teisės).